
ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 41 6 

3 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της ειδικής αποζημίωσης και των οδοιπο¬ 
ρικών εξόδων των διοριζομένων αντιπροσώπων της 
δικαστικής αρχής κ.λπ. για τη διενέργεια των εκλο¬ 
γών για την ανάδειξη αντιπροσώπων στο Ευρωπαϊκό 


Κοινοβούλιο, της 12ης Ιουνίου 1994. 1 

Χαρακτηρισμός ως ιστορικού διατηρητέου μνημείου 
του κελύφους του κτηρίου ιδιοκτησίας Π. Μαράτου, 

Αχ. Σπυρόπουλου και Γ. Μαραζιώτη στην οδό Αγ. 

Διονυσίου 17 στην Πάτρα. 2 

Σύσταση Συνδέσμου Κοινοτήτων Αγ. Παρασκευής, 
Μουριών, Μυριόφυτου και Στ. Μουριών Ν. Κιλκίς. . 3 
Σύσταση Συνδέσμου Κοινοτήτων Τερπύλλου, Αγ. Μάρ¬ 
κου, Κοκκινιάς, Κορωνούδας Επταλόφου και Ανα- 
βρυτού Ν. Κιλκίς. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 25.046 (1) 


Καθορισμός της ειδικής αποζημίωσης και των οδοιπορι¬ 
κών εξόδων των διοριζομένων αντιπροσώπων της δικα¬ 
στικής αρχής κ.λπ. για τη διενέργεια των εκλογών για 
την ανάδειξη αντιπροσώπων στο Ευρωπαϊκό Κοινοβού¬ 
λιο, της 12ης Ιουνίου 1994. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1180/1981 
«Περί εκλογής αντιπροσώπων εις την Συνέλευσιν των Ευ¬ 
ρωπαϊκών Κοινοτήτων (Ευρωπαϊκόν Κοινοβούλιον) και άλ¬ 
λων τινών διατάξεων β) του άρθρου 99 του Π.Δ/τος 92/ 
1994 «Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» (ΦΕΚ 69Α) και γ) 
του άρθρου 27 του ν. 2081/1992. 

2. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού, 
το ύψος της οποίας δεν είναι δυνατόν να υπολογισθεί, 
αποφασίζουμε: 

Άρθρο 1 

Στους διοριζόμενους εφόρους των αντιπροσώπων της 
δικαστικής αρχής, αντιπροσώπους της δικαστικής αρχής, 


αναπληρωτές αυτών, γραμματείς των εφορευτικών επι¬ 
τροπών και διερμηνείς της τουρκικής γλώσσας, γα την διε¬ 
νέργεια των εκλογών για την ανάδειξη αντιπροσώπων στο 
Ευρωπαϊκό Κοινοβούλιο της 12ης Ιουνίου 1994 καταβάλ¬ 
λονται αποζημίωση και οδοιπορικά έξοδα, σύμφωνα με 
όσα ορίζονται στα επόμενα άρθρα. 

Άρθρο 2 

Στους αναφερόμενους στο προηγούμενο άρθρο που 
ασκούν τα καθήκοντά τους: 

α) Σε εκλογικό τμήμα του δήμου ή της κοινότητας όπου 
υπηρετούν ή 

β) Σε εκλογικό τμήμα δήμου ή κοινότητας των περιφε¬ 
ρειών της τέως διοικήσεως Πρωτευούσης και πρώην δή¬ 
μου Θεσσαλονίκης, όπου επίσης υπηρετούν, καταβάλλε¬ 
ται ημερήσια αποζημίωση, ως εξής: 

α. Στους εφόρους των αντιπροσώπων της δικαστικής 
αρχής, δραχμές δέκα έξι χιλιάδες (16.000) για κάθε ημέρα 
και για τέσσερις (4) ημέρες, κατ' ανώτατο όριο. 

β. Στους αντιπροσώπους της δικαστικής αρχής και τους 
αναπληρωτές τους δραχμές δέκα πέντε χιλιάδες (15.000) 
για κάθε ημέρα και για τέσσερις (4) ημέρες κατ’ ανώτατο 
όριο. 

γ. Στους δημοσίους, δημοτικούς ή κοινοτικούς υπαλλή¬ 
λους που χρησιμοποιούνται ως διερμηνείς της τουρκικής 
γλώσσας και στους γραμματείς των εφορευτικών επιτρο¬ 
πών δραχμές έξι χιλιάδες (6.000) για κάθε ημέρα και για 
δύο (2) ημέρες κατ’ ανώτατο όριο. 

Άρθρο 3 

1. Στους αναφερόμενους στο άρθρο 1 της απόφασης 
αυτής, που ασκούν τα καθήκοντά τους εκτός του τόπου 
της έδρας της διαμονής τους, εκτός από τους γραμματείς 
των εφορευτικών επιτροπών, προκαταβάλλονται τα οδοι¬ 
πορικά έξοδα μετάβασης από την έδρα τους στο εκλογικό 
τμήμα στο οποίο καθένας διορίζεται και από εκεί στο αρ¬ 
μόδιο ή στο πλησιέστερο πρωτοδικείο για την παράδοση 
του σάκκου με τα εκλογικά έγγραφα, καθώς και τα έξοδα 
επιστροφής στις έδρες τους, επί πλέον δε και ημερήσια 
αποζημίωση ως εξής: 

α) Στους εφόρους των αντιπροσώπων της δικαστικής 
αρχής δραχμές δέκα έξι χιλιάδες (16.000) για κάθε μέρα. 

β) Στους αντιπροσώπους της δικαστικής αρχής και τους 
αναπληρωτές τους δραχμές δέκα πέντε χιλιάδες (15.000) 
για κάθε ημέρα. 

V) Στους δημόσιους, δημοτικούς ή κοινοτικούς υπαλλή¬ 
λους διερμηνείς της τουρκικής γλώσσας δραχμές έξι χι¬ 
λιάδες (6.000) για κάθε ημέρα. 

2. Τα οδοιπορικά έξοδα και ο χρόνος για τον οποίο κατα¬ 
βάλλεται η ημερήσια αποζημίωση, καθορίζονται κατ' απο¬ 
κοπή, σύμφωνα με τις διατάξεις του επόμενου άρθρου, με 
απόφαση που εκδίδεται ως εξής: 

α) Για τους εφόρους των αντιπροσώπων της δικαστικής 
αρχής, από τους Εισαγγελείς Εφετών. 

β) Γ ια τους αντιπροσώπους της δικαστικής αρχής από 
τους Εισαγγελείς Πρωτοδικών. 

γ) Γ ια τους αναπληρωτές των αντιπροσώπων της δικα¬ 
στικής αρχής, σε περίπτωση χρησιμοποίησής τους: 

αα) Από τους Εισαγγελείς Πρωτοδικών, για την από¬ 
σταση από την έδρα του αντιπροσώπου μέχρι την έδρα του 
εφόρου και αντίστροφα και 

ββ) Από τους Εφόρους, για την απόσταση από την έδρα 
των Εφόρων μέχρι του εκλογικού τμήματος στο οποίο το¬ 
ποθετήθηκαν. 

Στην περίπτωση αυτή εάν δεν εκδοθεί από τους Εφό¬ 
ρους η σχετική απόφαση δύνανται οι Εισαγγελείς Πρωτο¬ 
δικών να εκδόσουν συμπληρωματική απόφαση καθορι¬ 
σμού οδοιπορικών εξόδων και ημερήσιας αποζημίωσης. 

δ) Γ ια τους διερμηνείς της τουρκικής γλώσσας, από τον 
αρμόδιο Νομάρχη. 

3. Για τον καθορισμό του χρόνου, για τον οποίο κατα¬ 
βάλλεται ημερήσια αποζημίωση στους αντιπροσώπους 
της δικαστικής αρχής κ.λπ. του άρθρου αυτού, λαμβάνεται 
υπόψη ο αριθμός των ημερών που είναι απαραίτητες: 

α) Γ ια τη μετάβαση και επιστροφή τους μέσω της συντο¬ 
μότερης οδού και 

β) Γ ια την εκπλήρωση των καθηκόντων τους. 

Οι ημέρες αυτές δεν μπορούν να υπερβούν κατ’ ανώ¬ 
τατο όριο τις έξι (6) και κατ’ εξαίρεση τις εννέα (9) για λό¬ 
γους συγκοινωνιακών δυσχερειών στα νησιωτικά συ¬ 
μπλέγματα των νομών Δωδεκανήσου και Κυκλάδων 
(εκτός των νησιών Ρόδου και Κω, για τα οποία θα ισχύσει 
το ανώτατο όριο των έξι (6) ημερών) και των νησιών Ικα¬ 
ρίας του Νομού Σάμου, Κυθήρων και Αντικυθήρων του νο¬ 
μού Αττικής, Γαύδου του νομού Χανιών, Σαμοθράκης του 
νομού Έβρου, Ψαρρών και Οινουσών του νομού Χίου, Λή¬ 
μνου και Αγίου Ευστρατίου του Νομού Λέσβου, Βορείων 
Σποράδων και τα νησιά αγόνων γραμμών του Ιονίου Πελά- 
γους. 

Αρθρο 4 

1. Για τα οδοιπορικά έξοδα καταβάλλονται: 

α) Προκειμένου για σιδηρόδρομο δραχμές είκοσι δύο 
(22) για κάθε διανυόμενο χιλιόμετρο και για όλο το δίκτυο 
του Ο.Σ.Ε. και με έκπτωση 30%. 

β) Προκειμένου για λεωφορείο, για την ηπειρωτική Ελ¬ 
λάδα και Πελοπόννησο, δραχμές δεκαεπτά (17) κατά χι¬ 
λιόμετρο και για την νησιωτική Ελλάδα και Κρήτη δραχμές 
είκοσι δύο (22) κατά χιλιόμετρο. 

γ) Προκειμένου για Ε/Γ ακτοπλοϊκά πλοία όλης της χώ¬ 
ρας το αντίτιμο του εισιτηρίου επί του ισχύοντος ναυτολο¬ 
γίου επιβατών, μειωμένο κατά 15%. 

2. Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα ανωτέρω συ¬ 
γκοινωνιακά μέσα, μπορεί να χρησιμοποιηθεί οποιοδή- 
ποτε μέσο και το ποσό που θα καθοριστεί από τις αρχές 
του άρθρου 3, δεν μπορεί να υπερβεί το ποσό του αντιτί¬ 


μου εισιτηρίου ή ναύλου που συνήθως καταβάλλεται για το 
φθηνότερο χρησιμοποιούμενο μέσο της διαδρομής αυτής, 
σε συσχετισμό και με τις τοπικές κατά περίπτωση συνθή¬ 
κες και ιδιαιτερότητες, τις οποίες λαμβάνουν υπόψη κατά 
τον καθορισμό του ποσού κάλυψης της διαδρομής αυτής 
οι κατά το άρθρο 3 παρ. 2 αρμόδιες αρχές. 

Η χρησιμοποίηση αεροπλάνου δεν αποκλείεται όπου 
αυτό επιβάλλεται κατά την εκτίμηση των αρχών του άρ¬ 
θρου 3 και καταβάλλεται ποσό οδοιπορικών εξόδων ίσο με 
το αντίτιμο του εισιτηρίου του αεροπλάνου. 

Αρθρο 5 

1. Η αποζημίωση που προβλέπεται στο άρθρο 2 της 
απόφασης αυτής καταβάλλεται από τις Δημόσιες Οικονο¬ 
μικές Υπηρεσίες μετά την ενέργεια της ψηφοφορίας, με 
την κατάθεση από τούς δικαιούχους των εξής δικαιολογη- 
τικών: 

α) Προκειμένου για τους αντιπροσώπους της δικαστικής 
αρχής και τους εφόρους αυτών: 
αα) επικυρωμένου αντιγράφου του διορισμού τους και 
ββ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντιγρά¬ 
φου της απόδειξης παράδοσης του εκλογικού σάκκου στο 
αρμόδιο Πρωτοδικείο. 

β) Προκειμένου για τους αναπληρωτές δικαστικών αντι¬ 
προσώπων: 

αα) επικυρωμένου αντιγράφου του διορισμού τους και 
ββ) βεβαίωσης του οικείου εφόρου των δικαστικών αντι¬ 
προσώπων, στην οποία να αναφέρεται ο αριθμός των ημε¬ 
ρών, κατά τις οποίες είχαν τεθεί στη διάθεση του εφόρου. 

γ) Προκειμένου για γραμματείς εφορευτικών επιτρο¬ 
πών, βεβαίωση της εφορευτικής επιτροπής, ή του αντι¬ 
προσώπου της δικαστικής αρχής, με την οποία βεβαιώνε¬ 
ται η πρόσληψή τους και η εκτέλεση των καθηκόντων 
τους. 

δ) Προκειμένου για διερμηνείς της τουρκικής γλώσσας, 
αντίγραφο της απόφασης του νομάρχη για το διορισμό 
τους και βεβαίωση της εφορευτικής επιτροπής ή του αντι¬ 
προσώπου της δικαστικής αρχής για την εκτέλεση των κα¬ 
θηκόντων τους. 

Στα ανωτέρω δικαιολογητικά επισυνάπτεται και κατά¬ 
σταση πληρωμής σε δύο αντίτυπα. 

2. Η αποζημίωση που προβλέπεται στο άρθρο 3 της 
απόφασης αυτής, καθώς και τα οδοιπορικά έξοδα που 
προβλέπονται στο άρθρο 4, προκαταβάλλονται από τη Δη¬ 
μόσια Οικονομική υπηρεσία της έδρας της δικαστικής αρ¬ 
χής, που διατάσσει την πληρωμή ή από τη Δημόσια Οικο¬ 
νομική Υπηρεσία της έδρας ή της διαμονής του διοριζόμε¬ 
νου ως αντιπροσώπου της δικαστικής αρχής ή ως αναπλη¬ 
ρωτή αυτού ή ως εφόρου ή ως διερμηνέα, με την κατά¬ 
θεση από τους δικαιούχους των εξής δικαιολογητικών: 
α) Επικυρωμένου αντιγράφου του διορισμού τους. 

β) Αντιγράφου της απόφασης που προβλέπεται στην 
παρ. 2 του άρθρου 3. 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει την 
πληρωμή μνημονεύεται η Δημόσια Οικονομική Υπηρεσία 
που θα ενεργήσει την πληρωμή. 

Αρθρο 6 

Σε περίπτωση κατά την οποία το ποσό που καταβλή¬ 
θηκε ν>α οδοιπορικά έξοδα ή για ημερήσια αποζημίωση ή 
και για τα δύο είναι μεγαλύτερο από το ποσό που απαιτεί¬ 
ται με τα φθηνότερα μέσα συγκοινωνίας για τη διαδρομή 
που διανύθηκε ή για την εκτέλεση των καθηκόντων τους, 
με απόφασή μας διατάσσεται η βεβαίωση του επί πλέον 
χρηματικού ποσού που καταβλήθηκε ως δημοσίου εσό¬ 
δου, σε βάρος αυτού που έλαβε το επί πλέον ποσό. 

Άρθρο 7 

1. Οι έφοροι, οι αντιπρόσωποι της δικαστικής αρχής 
κ.λπ. που θα προεισπράξουν την αποζημίωση και τα οδοι¬ 
πορικά έξοδα που προβλέπονται στα άρθρα 3 και 4, πλην 
όμως δεν θα εκτελέσουν τα καθήκοντά τους λόγω ασθέ¬ 
νειας τους ή για οποιοδήποτε άλλο νόμιμο λόγο, υποχρε- 
ούνται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλλουν 
στο Υπουργείο Εσωτερικών (Δ/νση Εκλογών), τα παρα¬ 
κάτω κατά περίπτωση δικαιολογητικά, για την απαλλαγή 
τους από την υποχρέωση επιστροφής του ποσού αυτού ως 
αχρεωστήτως εισπραχθέντος: 

α) Για την περίπτωση της μετάβασης και μη εκτέλεσης 
των καθηκόντων τους στα εκλογικά τμήματα στα οποία 
διορίστηκαν: 

αα) τις αποδείξεις πληρωμής εισιτηρίων κ.λπ. μετάβα¬ 
σης και επιστροφής στην έδρα τους και 

ββ) τριπλότυπο κατάθεσης του υπόλοιπου ποσού μετά 
την αφαίρεση του ποσού που αντιστοιχεί για αποζημίωση 
δύο (2) ημερών και του ανωτέρω αντιτίμου των εισιτηρίων. 

β) Γ ια την περίπτωση μετάβασης στα εκλογικά τμήματα 
που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντά τους: 

αα) Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπείας. 

ββ) Απόδειξη πληρωμής των εισιτηρίων και των αμαξα- 
γωγίων μετάβασης από την έδρα τους στο εκλογικό τμήμα 
στο οποίο διορίστηκαν και επιστροφής από αυτό στην 
έδρα τους και 

γγ) Τριπλότυπο κατάθεσης του ποσού που απομένει 
μετά την αφαίρεση των οδοιπορικών εξόδων και της απο¬ 
ζημίωσης του άρθρου 3 τόσων ημερών όσες οι ημέρες της 
ασθένειας τους. 

2. Αντιπρόσωποι της δικαστικής αρχής κ.λπ. που θα 
προεισπράξουν την αποζημίωση και τα οδοιπορικά έξοδα 
που προβλέπονται στα άρθρα 3 και 4 της απόφασης αυτής 
και δεν θα μεταβούν να εκτελέσουν τα καθήκοντά τους, 
υποχρεούνται να επιστρέφουν το ποσό που εισέπραξαν 
στην αρμόδια Δημόσια Οικονομική Υπηρεσία και να υπο¬ 
βάλλουν στο Υπουργείο Εσωτερικών (Δ/νση Εκλογών), το 
τριπλότυπο είσπραξης με αναφορά τους μέσα σε δέκα 
(10) ημέρες το αργότερο από την ημέρα διενέργειας των 
εκλογών. 

Επίσης όμοια αναφορά υποχρεούνται να υποβάλλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της ανωτέρω προθεσμίας με από¬ 
φαση του Υπουργού Εσωτερικών θα καταλογίζεται σε βά¬ 
ρος τους το ποσό εντόκως. , , 

3. Οι έφοροι των δικαστικών αντιπροσώπων υποχρεού- 
νται να γνωστοποιήσουν στο Υπουργείο Εσωτερικών την 
επομένη των εκλογών εγγράφως: 

α) Προκειμένου για τους δικαστικούς αντιπροσώπους, 


τακτικούς ή αναπληρωματικούς, που δεν μεταβήκανε στα 
εκλογικά τμήματα, στα οποία διορίστηκαν, το ονοματεπώ¬ 
νυμο, την ιδιότητά τους και τη διεύθυνση της κατοικίας 
τους. 

β) Προκειμένου για τους αναπληρωματικούς δικαστι¬ 
κούς αντιπροσώπους που δεν χρησιμοποιήθηκαν, το ονο¬ 
ματεπώνυμο και την ιδιότητά τους, την ημέρα και ώρα που 
εμφανίστηκαν σ’ αυτούς και το λόγο της μη χρησιμοποί¬ 
ησή τους. 

Άρθρο 8 

Οι προκαταβολές που θα δημιουργηθούν με την απόφαση 
αυτή στις Δημόσιες Οικονομικές Υπηρεσίες, θα τακτοποι¬ 
ηθούν βάσει των διατάξεων του Β.Δ/τος της 23/ 
31.12.1955 «Περί μεταβιβάσεως αντικειμένου αρμοδιό¬ 
τητας Υπουργείου Οικονομικών εις τους Νομάρχας» από 
τις Υπηρεσίες Εντελλομένων Εξόδων των Νομαρχιών 
μέσα σε προθεσμία τριών (3) μηνών από τη διενέργεια των 
εκλογών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Ιουνίου 1994 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

-4- 

Αριθ. ΥΠΠΟ/ΔΙΛΑΠ/Γ/1374/24234 (2) 

Χαρακτηρισμός ως ιστορικού διατηρητέου μνημείου του 
κελύφους του κτηρίου ιδιοκτησίας Π. Μαράτου, Αχ. 
Σπυρόπουλου και Γ. Μαραζιώτη στην οδό Αγ. Διονυ¬ 
σίου 17 στην Πάτρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τα/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 περί Κύρωσης της Σύμβασης για την 
προστασία της αρχιτεκτονικής κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 12/5.5.1994, αποφασί- 


3690 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ζουμε: 

Χαρακτηρίζουμε ως ιστορικό διατηρητέο μνημείο το κέ- 
λυφος του κτηρίου ιδιοκτησίας Π. Μαράτου, Αχ. Σπυρό- 
πουλου και Γ. Μαραζιώτη στην οδό Αγ. Διονυσίου 17 στην 
Πάτρα, διότι πρόκειται για αξιόλογο πέτρινο διόροφο κτή¬ 
ριο των αρχών του 1900 με ενδιαφέροντα νεοκλασσικά 
μορφολογικά στοιχεία στην όψη, σημαντικό για την με¬ 
λέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 ΜαΤου 1994 

Με εντολή Υπουργού 
Ο Προϊστάμενος 
ΔΑΝΙΗΛ ΟΡΦΑΝΟΥΔΑΚΗΣ 

-♦- 

Αριθ. 2851 +1861+1860+1805 (3) 

Σύσταση Συνδέσμου Κοινοτήτων Αγ. Παρασκευής, Μου¬ 
ριών, Μυριόφυτου και Στ. Μουριών Ν. Κιλκίς. 

Η ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 190 έως και 195 του Δ Κ Κ 
(Π.Δ. 323/1989). 

2. Τις 6, 17, 1 και 7/94 νομίμως ληφθείσες αποφάσεις 
των Κοινοτικών Συμβουλίων Αγ. Παρασκευής, Μουριών, 
Μυριόφυτου και Στ. Μουριών αντίστοιχα που αφορούν την 
σύσταση Συνδέσμου με την επωνυμία «Σύνδεσμος Κοινο¬ 
τήτων Αγ. Παρασκευής - Μουριών - Μυριόφυτου - Στ. 
Μουριών», αποφασίζουμε: 

1. Συστήνουμε Σύνδεσμο μεταξύ των κοινοτήτων Αγ. 
Παρασκευής, Μουριών, Μυριόφυτου και Στ. Μουριών Ν. 
Κιλκίς με την επωνυμία «Σύνδεσμος Κοιν/των Αγ. Παρα¬ 
σκευής - Μουριών - Μυριόφυτου - Στ. Μουριών». 

2. Σκοποί του Συνδέσμου είναι: 

Η εκτέλεση έργων οδοποιίας και ύδρευσης μέσα στα 
διοικητικά όρια των Κοινοτήτων που τον απαρτίζουν. 

3. Χρονική διάρκεια του Συνδέσμου ορίζεται σε δέκα 
(10) έτη. 

4. Πόροι του Συνδέσμου είναι η ετήσια εισφορά των με¬ 
λών του και ορίζεται στο ποσό του 0,5% έως των τακτικών 
εσόδων οι δωρεές, οι επιχορηγήσεις και οι εισφορές που 
παρέχει το Δημόσιο και άλλα φυσικά ή Ν.Π. ή Οργανισμοί 
και τέλος οι πρόσοδοι από τους φόρους, τα τέλη και τα δι¬ 
καιώματα που επιβάλλονται υπέρ του Συνδέσμου. 

5. Διοίκηση 

Ο Σύνδεσμος διοικείται από το Διοικητικό Συμβούλιο 
την εκτελεστική επιτροπή και τον Πρόεδρο αυτού. 

Το Δ.Σ. συγκροτείται από αιρετούς Αντ/πους κάθε Κοι¬ 
νότητας που τον απαρτίζουν και υποδεικνύονται από το 
Κ.Σ. αυτού κατά τις διατάξεις του άρθρου 191 του Π Δ 
323/89. 

6. Έδρα του Συνδέσμου ορίζεται η Κοινότητα Στ. Μου¬ 
ριών (Το Κοινοτικό Κατάστημα αυτής). 

7. Οι αρμοδιότητες και η λειτουργία των οργάνων του 
Συνδέσμου διέπονται από τις διατάξεις του άρθρου 192 
του ΔΚΚ. 

8. Η διάλυση του Συνδέσμου διέπεται από τις διατάξεις 
του άρθρου 195 του ΔΚΚ. 

9. Από την απόφαση αυτή δεν προκαλείται δαπάνη σε 
βάρος των οικείων ΟΤΑ πλην της αναφερομένης στην πα¬ 


ράγραφο 4 του διατακτικού της παρούσης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κιλκίς, 19 Μαΐου 1994 
Η Νομάρχης 

ΑΝΤΙΟΠΗ ΧΑΤΖΗΪΩΑΝΝΟΥ 
-♦- 

Αριθ. Ε 1533 Παρ, 1451, 1240, 1235, 1143, 1120 (4) 

Σύσταση Συνδέσμου Κοινοτήτων Τερπύλλου, Αγ. Μάρ¬ 
κου, Κοκκινιάς, Κορωνούδας, Επταλόφου και Αναβρυ- 
τοϋ Ν. Κιλκίς. 

Η ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 190 έως και 195 του Δ Κ Κ 
(Π.Δ. 323/1989). 

2. Τις 19,1,4,5, 1, Κ 2/94 νομίμως ληφθείσες αποφά¬ 
σεις των Κοινοτικών Συμβουλίων Τερπύλλου, Αγ. Μάρκου, 
Κοκκινιάς, Κορωνούδας, Επταλόφου και Αναβρυτού αντί¬ 
στοιχα που αφορούν την σύσταση Συνδέσμου με την επω¬ 
νυμία «Σύνδεσμος Κοινοτήτων Τερπύλλου, Αγ. Μάρκου, 
Κοκκινιάς, Κορωνούδας, Επταλόφου και Αναβρυτού», 
αποφασίζουμε: 

1. Συστήνουμε Σύνδεσμο μεταξύ των κοινοτήτων Τερ¬ 
πύλλου, Αγ. Μάρκου, Κοκκινιάς, Κορωνούδας, Επταλό¬ 
φου και Αναβρυτού με την επωνυμία «Σύνδεσμος Κοιν/ 
των Τερπύλλου, Αγ. Μάρκου, Κοκκινιάς, Κορωνούδας, 
Επταλόφου και Αναβρυτού». 

2. Σκοποί του Συνδέσμου είναι: 

Η εκτέλεση και συντήρηση έργων μέσα στα διοικητικά 
όρια των Κοινοτήτων που τον απαρτίζουν. 

3. Χρονική διάρκεια του Συνδέσμου ορίζεται σε μία εξα¬ 
ετία (1994-1999). 

4. Πόροι του Συνδέσμου είναι η ετήσια εισφορά των με¬ 
λών του και ορίζεται στο ποσό 100.000 δρχ. οι δωρεές, οι 
επιχορηγήσεις και οι εισφορές που παρέχει το Δημόσιο 
και άλλα φυσικά ή Ν.Π. ή Οργανισμοί και τέλος οι πρόσο¬ 
δοι από τους φόρους, τα τέλη και τα δικαιώματα που επι¬ 
βάλλονται υπέρ του Συνδέσμου. 

5. Διοίκηση 

Ο Σύνδεσμος διοικείται από το Διοικητικό Συμβούλιο 
την εκτελεστική επιτροπή και τον Πρόεδρο αυτού. 

Το Δ.Σ. συγκροτείται από αιρετούς Αντ/πους κάθε Κοι¬ 
νότητας που τον απαρτίζουν και υποδεικνύονται από το 
Κ.Σ. αυτού κατά τις διατάξεις του άρθρου 191 του Π Δ 
323/89. 

6. Έδρα του Συνδέσμου ορίζεται η Κοινότητα Επταλό¬ 
φου (Το Κοινοτικό Κατάστημα αυτής). 

7. Οι αρμοδιότητες και η λειτουργία των οργάνων του 
Συνδέσμου διέπονται από τις διατάξεις του άρθρου 192 
του ΔΚΚ. 

8. Η διάλυση του Συνδέσμου διέπεται από τις διατάξεις 
του άρθρου 195 του Δ Κ Κ. 

9. Από την απόφαση αυτή δεν προκαλείται δαπάνη σε 
βάρος των οικείων ΟΤΑ πλην της αναφερομένης στην πα¬ 
ράγραφο 4 του διατακτικού της παρούσης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κιλκίς, 19 Μαΐου 1994 
Η Νομάρχης 

ΑΝΤΙΟΠΗ ΧΑΤΖΗΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



